Document ID: /roh_data/filtered/fineweb-2-filterrobots_roh.jsonl.gz/33447

Economia
Sco center dils loghens turistics circumdonts porscha Glion cun siu commerci e las numerusas pusseivladads da far cumpras a hosps da vacanzas ed a persunas dall'entira regiun il rom ideal per flanar. Las interpresas da survetsch, il mistregn, il spital regiunal e las numerusas instituziuns da scolaziun ein fetg impurtonts per la plazza economica. Survetschs e products da mistergners vegnan buca mo produci per ils basegns dall'atgna populaziun, mobein vendi egl entir cantun e schizun ell'entira Svizra.